Vir sy tema, Blydskap, was Safanja egter ‘n slim keuse. En soveel blydskap het die Van Deventers die vakansie ervaar dat Safanja en ds. Carl se spreek telkens in die gedagtes opgeduik het.
Die sketsie hierbo word deur die verrassend baie bejaardes wat heel oulik op hul rekenaars is, onder mekaar rondgestuur om kamma ‘n glimlag uit te lok. Ons sê vir mekaar: jy moenie jou sin vir humor verloor nie.
Dis egter nie altyd maklik om opgewek te wees en te glimlag in die aangesig van stygende jare nie. In eerlike oomblikke erken ons aan mekaar: die ouderdom is nie vir sissies nie.
Vandag gaan dit egter nie hier oor skete en kwale nie. Dit gaan oor die vraag of my aanstaande 70ste verjaardag my ‘n bejaarde maak of nie.